নুসরত ফারিয়া, মিম নাকি পরীমণি— বাংলাদেশের প্রথম সারির নায়িকাদের মধ্যে কে আপনার পছন্দের? এটা তো ঠিকই প্রত্যেক দর্শকেরই নিজস্ব পছন্দ রয়েছে। কিন্তু সোশ্যাল মিডিয়ার বিচারে আপাতত এগিয়ে নুসরত ফারিয়া। ফেসবুকের অঙ্ক অন্তত তেমনই বলছে। নুসরতের অফিসিয়াল ফেসবুকে লাইকের সংখ্যা এখন ৩০ লক্ষ ছাড়িয়ে গিয়েছে। বাংলাদেশের পাশাপাশি ভারতেও সমান তালে কাজ করছেন নায়িকা। আগামী ১২ ফেব্রুয়ারি ভারত-বাংলাদেশ যৌথ প্রয়োজনায় মুক্তি পাবে তাঁর ছবি ‘হিরো ৪২০’। দু’দেশেই তুমুল জনপ্রিয় এই নায়িকা। এই লড়াইতে দ্বিতীয় পরীমণি। ফেসবুকে তাঁর লাইকের সংখ্যা ২০ লক্ষ। বাংলাদেশে ক্রমশ জনপ্রিয় হচ্ছেন এই নায়িকা। অন্য দিকে, মিমের অফিসিয়াল পেজেও লাইকের সংখ্যা ২০ লক্ষ। কিন্তু গত অক্টোবর মাস থেকে দর্শকদের পছন্দের বিচারে একই জায়গায় আছেন তিনি। সম্প্রতি ভারত-বাংলাদেশ যৌথ প্রয়োজনায় সোহমের সঙ্গে স্ক্রিন শেয়ার করেছেন নায়িকা। ‘ব্ল্যাক’-এ তাঁর অভিনয় প্রশংসা পেয়েছে। তবে ফেসবুকে লাইকের বিচারে তাঁকে হারিয়ে পরীমণি এগিয়ে গিয়েছেন বলে মনে করছেন ইন্ডাস্ট্রির একাংশ। শেষ হাসি কে হাসবেন এখন সেটাই দেখার।